הידיים המשוחררות, עם הגב אלי ומסמיק! אתה מסמיק מבושה! תתבייש! אני מרים בעוז את קולי עליך! (מרים קול) תתבייש לך! משה: אני אפעל, אתקוף! אהרון: אני אברח, אסתתר. משה: רצוי מאד. אהרון: אם אני רצוי אני נשאר! משה: יש לי ידיים ארוכות! אהרון: אני מדגיש את ציפורניי! משה: יש לי כלי ארוך! אהרון: יש לי אף חד! משה: אני מלגלג על האף החד שלך. אהרון: יש לי שיניים חדות. משה: אני מאיים עליך וזז 45 מעלות בכיוון (זז) מאיים עליך!!! (תנועה יפאנית מוגזמת) אהרון: אני לא חש בשינוי גדול. משה: אתה במתח, תיזהר! אהרון: רגע... משה: אני מזהיר אותך וזז 45 מעלות (זז) עם כל הגוף שלי, מזהיר אותך! עוד יהי לך חורים ממני! אהרון: מה עשיתי? משה: אתה יודע שכאן לא משרד, כאן לשאלות תמימות אין מקום, כאן זה שקר! אהרון: אני צריך לבכות? לילל (מילל באמת)? משה: כרגיל... אהרון: אבל פה זה תמיד היה נגמר! משה: היום זה לא אתמול, היום זה יום חדש, דף חדש! אהרון: אני מדפדף (מדפדף) דף אחר דף, דף אחר דף, כל דף דומה בדיוק לדף אחרי! משה: אני מולך היום! אתה תגיד ברכה! אהרון: אה, אני נאנח אנחת רווחה, חשבתי שקרה משהו. איום?! מלחמה?! משה: מלחמה! כן,